stanford-oval/wikipedia huggingface dataset:
Donald Howard Menzel

| Donald Howard Menzel |
| --- | --- |

Henkilötiedot
Syntynyt: 19. huhtikuuta 1901 Florence, Colorado
Kuollut: 14. joulukuuta 1976
Kansalaisuus:  Yhdysvallat
Koulutus ja ura
Väitöstyön ohjaaja:  Henry Norris Russell
Tutkimusalue:  tähtitiede
Donald Howard Menzel (11. huhtikuuta 1901 – 14. joulukuuta 1976) oli yhdysvaltalainen tähtitieteilijä ja astrofyysikko, sekä myös johtava ufoja koskevien väitteiden epäilijä, ufoskeptikko eli debunker 1960-luvulla.
Menzel valmistui 1921 maisteriksi Denverin yliopistosta ja astrofysiikan tohtoriksi 1924 Princetonin yliopistosta. Menzel työskenteli Lickin observatoriossa 1926–1932. Sitten hän siirtyi Harvardin yliopiston tähtitieteen dosentiksi (1932–1935) ja edelleen astrofysiikan apulaisprofessoriksi (1935–1938). Menzel havaitsi 1933 J. C. Boycen kanssa, että Auringon koronasta löytyy happea.
Astrofysiikan professoriksi Menzel tuli vuonna 1938. Hän oli professorina Harvardissa vuoteen 1971 asti. Menzel teki Winfield W. Salisburyn kanssa 1941 ensimmäisiä laskelmia, jotka johtivat 1946 ensimmäiseen radiokontaktiin Kuuhun.
Aiheesta muualla

UFOs: Fact or Fiction? by Donald H. Menzel (englanniksi)
Don Knotts

Knotts vuonna 1975.
Jesse Donald Knotts (21. heinäkuuta 1924 Morgantown, Länsi-Virginia – 24. helmikuuta 2006 Los Angeles, Kalifornia), oikealta nimeltään Jesse Donald Knotts, oli yhdysvaltalainen luonnenäyttelijä ja koomikko. Hänet tunnetaan kenties parhaiten sarjoista The Andy Griffith Show (roolina apulaissheriffi Barney Fife) sekä Matlock. Lisäksi Knotts on tehnyt merkittävän elokuvauran. Erään tunnetuimmista rooleistaan hän tekee elokuvassa Riemukupla.
Knottsin hautalaatta.
Yksityiselämä

Knots oli naimisissa kahdesti. Ensimmäisestä avioliitosta (1947–1964) Kathryn Metzin kanssa syntyi lapset Karen ja Thomas. Toinen avioliitto Loralee Czuchnan kanssa kesti vuodesta 1974 vuoteen 1983. Knots ei avioitunut enää tämän jälkeen, joskin hänellä oli romanttinen suhde näyttelijä Francey Yarboroughiin.
Knotts kuoli keuhkosyöpään 81-vuotiaana Beverly Hillsissä helmikuussa 2006.
Aiheesta muualla

Don Knottsin muistokirjoitus Helsingin Sanomissa[vanhentunut linkki]
Don Knotts Internet Movie Databasessa. (englanniksi)
Dolores

| Dolores |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Dolly, Lola, Lolita, Lore 
Nimen alkuperä:  latinan dolor ’kipu’
Infobox OKNimi-testi OK: 
Dolores on espanjalaislähtöinen naisen etunimi. Se pohjautuu nimeen Maria de los Dolores (’tuskien Maria’), joka viittaa katolisessa kirkossa tunnettuun Marian seitsemään tuskaan. Sanana dolores on peräisin latinasta; se on monikkomuoto kipua merkitsevästä sanasta dolor.
Digi- ja väestötietoviraston mukaan Dolores on huhtikuuhun 2024 mennessä ollut Suomessa virallisena etunimenä 426 henkilöllä.
Tunnettuja Doloreseja

Dolores ”Dolly” von Alfthan (1919–2000), suomalainen näyttelijä
Dolores Claman (s. 1927), kanadalainen säveltäjä ja pianisti
Dolores Costello (1903–1979), yhdysvaltalainen näyttelijä
Dolores Delgado (s. 1962), espanjalainen poliitikko
Dolores Gray (1924–2002), yhdysvaltalainen näyttelijä ja laulaja
Dolores Hart (s. 1938), yhdysvaltalainen näyttelijä
Dolores Hope (1909–2011), yhdysvaltalainen laulaja
Dolores Ibárruri (1895–1989), espanjalainen poliitikko
Dolores Candelaria Mora Vega de Hernandéz (1866–1936), Lola Mora, argentiinalainen kuvanveistäjä
Dolores O’Riordan (1971–2018), irlantilainen laulaja-lauluntekijä
Dolores del Río (1905–1983), meksikolainen näyttelijä
Dolores Silva (s. 1991), portugalilainen jalkapalloilija
Kuvitteellisia Doloreseja

Dolores Claiborne, päähenkilö romaanissa Doloreksen tunnustus ja elokuvassa Dolores Claiborne
Dolores Haze, nimihenkilö romaanissa Lolita
Dolores Pimento (engl. Dolores Umbridge), hahmo Harry Potter -kirjoissa ja -elokuvissa
Aiheesta muualla

Etunimien taivutus: Dolores (Kotimaisten kielten keskuksen verkkojulkaisu)
Douelle

| Douelle |
| --- | --- |
 Douelle joelta nähtynä
 Douelle
 Koordinaatit: 44°28′12″N, 1°21′38″E 
Valtio:  Ranska
Alue:  Oksitania
Departementti:  Lot
Arrondissementti:  Cahors
Pinta-ala:  
 – Kokonaispinta-ala:  8,8 km²
Väkiluku (2020):  825 
 – Väestötiheys:  94 as./km²
Kunnan numero:  46088
 
 Kunnan kotisivut 
Infobox OKVirheellinen NIMI-arvo: 
Douelle on kunta Lounais-Ranskassa Lotin departementissa Oksitanian alueella. Se sijaitsee Lotjoen varrella, noin 12 kilometriä Cahorsin kaupungista länteen.
Neitsyt Marian taivaaseenastumisen kirkko
Douelle on ollut tärkeä kauppasatama Lotin laaksossa, jonka kautta muun muassa toimitettiin alueen viinejä markkinoille. Joki oli tärkeä kulkuväylä aina 1800-luvulle saakka. Tällöin rautatiet syrjäyttivät jokiliikenteen, ja vuonna 1927 se lopetettiin kokonaan. Vuonna 1990 Lotin yleisneuvosto päätti avata jokiliikenteen uudelleen, ja sen jälkeen tehtiin mittavia kunnostustöitä, jotta joki saatiin jälleen purjehduskelpoiseksi.
Vuonna 1869 valmistunut Monsempron-Libosin ja Cahorsin välinen rautatieyhteys ylitti Lotjoen  Douellen kunnan kohdalla. Rautatieliikenteen loputtua tästä 132 metriä pitkästä sillasta tehtiin kevyen liikenteen silta. Sitä pitkin pääsee viiden kilometrin matkan naapurikunta Mercuèsiin vuonna 2022 valmistunutta vihreää tietä pitkin.
Douellen satamamuuriin tehtiin vuonna 1992 yksi Euroopan suurimmista nykytaiteen seinämaalauksista. Paikallinen taidemaalari Didier Chamizo teki 120 metriä pitkään ja kuusi metriä korkeaan betoniseinään noin 800 neliömetrin seinämaalauksen. Se kuvaa taiteilijan näkemyksen Cahorsin alueen viineistä Aatamin ja Eevan ajoista nykypäivään. Teoksen nimi on Mur 2 Douelle.
Aiheesta muualla

Kuvia tai muita tiedostoja aiheesta Douelle Wikimedia Commonsissa
East St. Louis

| East St>  Louis |
| --- | --- |

 Kaupunki piirikunnassaan, joka korostettuna osavaltiossa
 Illinois
 East St. Louis
 Koordinaatit: 38°37′30″N, 90°9′27″W 
Valtio:   Yhdysvallat
Osavaltio:   Illinois
Piirikunta:  St. Clairin piirikunta
Perustettu:  1865
Pinta-ala:  
 – Kokonaispinta-ala:  36,2 km²
Väkiluku (2021):  18 195
 – Väestötiheys:  503 as./km²
 
 www.cesl.us 
Infobox OKVirheellinen NIMI-arvo: 
East St. Louis on kaupunki Illinois'n St. Clairin piirikunnassa, Yhdysvalloissa. Kaupungissa asui vuoden 2021 arvion mukaan 18 195 asukasta, ja sen pinta-ala on 36,2 neliökilometriä. Kaupungin väestötiheys on 503 asukasta neliökilometrillä. Kaupunki perustettiin vuonna 1865 Mississippijoen varrelle vastapäätä St. Louisia.
Väestö

Kaupungissa asui vuonna 1910 58 547 asukasta. Väkiluku väheni, vuonna 1990 asukkaita oli 40 865, vuonna 2000 31 559, vuonna 2010 27 006, vuonna 2020 18 423 ja vuonna 2021 18 195. Kaupunki on maan 2035. suurin, ja vuonna 1910 se oli vielä 92. suurin.
Kaupungin asukkaiden keski-ikä on 37,4 vuotta, hieman vähemmän kuin koko osavaltion keski-ikä. Ulkomaalaisten keski-ikä on korkeampi. Asukkaiden palkat ja asuntojen arvot ovat selvästi osavaltion keskiarvoa matalampia. Asukkaista alle prosentti on syntynyt ulkomailla ja 99,5 prosenttia on maan kansalaisia.
Ilmasto

Kaupungissa vallitsee kostea subtrooppinen ilmasto. Kaupungissa on lämpimät kesät ja viileät talvet. Lämpimin kuukausi on heinäkuu ja kylmin tammikuu. Kaupungin sateisin jakso on huhti-kesäkuu, ja sateisin kuukausi on toukokuu. Vähäsateisimmat kuukaudet ovat tammi- ja helmikuu. Kaupunki on maan keskiarvoa lämpimämpi ja sateisempi.
Eduard Steuermann

Eduard Steuermann Darmstadtin kurssilla (1957)
Eduard Steuermann (18. kesäkuuta 1892 Sambir – 11. marraskuuta 1964 New York) oli itävaltalaissyntyinen, Yhdysvalloissa vuodesta 1938 asunut pianisti ja säveltäjä. Hän erikoistui oman aikansa musiikin tulkitsemiseen.
Steuermann opiskeli pianonsoittoa Vilém Kurzin ja Ferruccio Busonin johdolla. Busonin ehdotuksesta hän aloitti musiikin teorian ja sävellyksen opiskelun Arnold Schönbergin johdolla. Tämä johti Schönbergin kuolemaan (1951) saakka kestäneen ystävyyssuhteen muodostumiseen. Steuermann muutti Wieniin vuonna 1918 ja työskenteli siellä vuoteen 1935 opettajana sekä esiintyjänä. Hän piti ensimmäisen Yhdysvalloissa järjestämänsä resitaalin vuonna 1937, muutti maahan 1938 ja sai sen kansalaisuuden vuonna 1944.
Steuermann kantaesitti vuodesta 1912 alkaen kaikki Schönbergin pianoteokset ja osallistui myös tämän kamari- ja orkesterimusiikkiteosten kantaesityksiin. Vuonna 1944 hän kantaesitti Leopold Stokowskin johdolla Schönbergin pianokonserton. Steuermann esitti myös muiden Schönbergin piireihin kuuluneiden säveltäjien teoksia Euroopassa ja Yhdysvalloissa sellaisten kapellimestarien kuin Ernest Ansermet'n, Fritz Buschin, Otto Klempererin, Artur Rodzinskin ja Hermann Scherchenin johdolla. Steuermannin omiin, yleensä kaksitoistasäveljärjestelmällä laadittuihin sävellyksiin kuuluvat sonaatti ja sarja pianolle, pianotrio, lauluja, jousikvartettoja ja Improvisaatio ja allegro viululle ja pianolle. Steuermann teki opetustyötä monissa eri oppilaitoksissa, kuten Juilliard School of Musicissa.
Steuermannin johdolla opiskelivat muiden muassa Lorin Hollander, Howard Lebow, Moura Lympany, Russell Sherman ja Irwin Freundlich. Näyttelijä Salka Viertel oli Steuermannin sisko.
Edit Karf

Edit Sofia Karf, o.s. Gustavsson, (27. tammikuuta 1894 Jepua – 18. helmikuuta 1970 Munsala) oli suomenruotsalainen opettaja, maatalon emäntä ja kirjailija.
Karf toimi opettajana Uudenkaarlepyyn Pensalassa, Seinäjoella, Närpiössä, Monäsissä ja Purmon Sexsjössä. Hänen ainoa julkaistu teoksensa talonpoikaisromaani Fädernas missgärningar sijoittuu Pohjanmaan maaseudulle.
Teoksia

Fädernas missgärningar : en österbottnisk bonderoman. Förlaget Bro, Åbo 1948
Edit Wahlbeck

Edit Wahlbeck (o.s. Bergström, 1876 Turku – 14. kesäkuuta 1932 Helsinki) oli suomalainen opettaja ja ruotsin kielellä kirjoittanut näytelmäkirjailija.
Wahlbeck valmistui kansakoulunopettajaksi Tammisaaren opettajaseminaarista. Hän toimi opettajana Siuntion yksityisessä kansakoulussa vuoteen 1907 saakka. Wahlbeck oli perustamassa Korsholman nuorisoseuraa ja toimi puhujana ja lausujana.
Näytelmiä

Hur var och en fick sin käresta : dramatisk framställning i två akter. Finlands Svenska Ungdomsförbund, Helsingfors 1910
På landet är bäst : dramatisk framställning i 2 akter. Lilius & Hertzberg, Helsingfors 1914
Ludvéns vattuskräck, teoksessa Teater : Saml. 4. Ungdomsföreningarnas teaterbibliotek 10-12. Söderström, Helsingfors 1919
Tå he smald : folklustspel i 1 akt. 1924
Doubleback

| ”Doubleback” ZZ Top |
| --- | --- | --- |

Singlen tiedot
 Albumilta: Recycler
 Julkaistu: heinäkuu 1990
 Formaatti: CD, 7"-single
 Tuottaja(t): Bill Ham
 Tyylilaji: hard rock
 Kesto: 03.53
 Levy-yhtiö: Warner Bros.
Listasijoitukset
  1. (Mainstream Rock) (1990)   13. (10. viikkoa)   4. (4. viikkoa)   41. (5. viikkoa)   28. (6. viikkoa)
ZZ Topin muut singlet
| ””My Head’s in Mississippi”” 1990 | ””Doubleback”” 1990 | ””Give It Up”” 1990 |
Doubleback on ZZ Topin kappale vuodelta 1990. Recycler -albumilla julkaistu kappale esitetään Paluu tulevaisuuteen III -elokuvassa.
Aiheesta muualla

Discogs
ZZ Top
| --- | --- |
Studioalbumit:   ZZ Top’s First Album  Rio Grande Mud  Tres Hombres  Fandango!  Tejas  Degüello  El Loco  Eliminator  Afterburner  Recycler  Antenna  Rhythmeen  XXX  Mescalero  La Futura 
Kokoelmat:   The Best of ZZ Top  Greatest Hits  One Foot in the Blues  Chrome, Smoke & BBQ  Rancho Texicano 
DVD:t:   ZZ Top’s Greatest Hits  Eric Clapton Crossroads Guitar Festival  ZZ Top Live from Texas  ZZ Top Ultimate Collection
Eddie Hopkinson

| 0 | 1 | 2 |
| --- | --- | --- |

Henkilötiedot
Koko nimi: Edward Hopkinson
Syntymäaika: 29. lokakuuta 1935
Syntymäpaikka: Wheatley Hill, County Durham, Englanti
Kuolinaika: 25. huhtikuuta 2004 (68 vuotta)
Pelipaikka: maalivahti
Pituus: 168 cm
Seurat
| Vuodet | Seura | O (M) |
| 1951–1952 1952–1970 | Oldham Athletic Bolton Wanderers | 3 (0) 519 (0) |
Maajoukkue
| 1957–1959 | Englanti | 14 (0) |
Valmennusura
1975: Stockport County
 Seurajoukkueuran tilastot kattavat vain kansalliset sarjat.
Edward ”Eddie” Hopkinson (29. lokakuuta 1935 – 25. huhtikuuta 2004) oli englantilainen jalkapallomaalivahti.
Hopkinson aloitti pelaajauransa Oldham Athleticissa vuonna 1951. Vuotta myöhemmin hän siirtyi Bolton Wanderersiin, jossa pelasi koko uransa loppuun asti. 18 vuoden aikana Boltonissa Hopkinson edusti seuraa yhteensä 578 kertaa, mikä on seuran historian ennätys.
Englannin maajoukkueessa Hopkinson esiintyi 14 kertaa ja edusti maataan vuoden 1958 MM-kisoissa.
Duran Duran (täsmennyssivu)

Duran Duran voi tarkoittaa seuraavia:
Duran Duran, englantilainen pop- ja rock-yhtye
Duran Duran, Duran Duranin albumi vuodelta 1981
Duran Duran, Duran Duranin albumi vuodelta 1993
”Duran Duran”, Jenni Vartiaisen kappale vuodelta 2010
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Duran Duran”, voi hakea sivunnimihaulla, laajalla sivunnimihaulla tai tekstihaulla.
Edward Lawrie Tatum

| Edward Lawrie Tatum |
| --- | --- |

Henkilötiedot
Syntynyt: 14. joulukuuta 1909 Boulder, Yhdysvallat
Kuollut: 5. marraskuuta 1975 (65 vuotta) New York, Yhdysvallat
Koulutus ja ura
Tutkinnot:  Chicagon yliopisto Wisconsinin yliopisto
Instituutti:  Rockefeller Institute for Medical Research
Tutkimusalue:  genetiikka, mikrobiologia, biokemia
Palkinnot:   Nobelin fysiologian tai lääketieteen palkinto
Edward Lawrie Tatum (14. joulukuuta 1909 –  5. marraskuuta  1975) oli  yhdysvaltalainen tutkija, joka sai vuonna 1958 Nobelin lääketieteen palkinnon geenien toimintaa koskevasta tutkimuksesta. Hän oli geenikemian uranuurtaja.
Tatum Työskenteli aluksi Stanfordissa ja siirtyi sieltä Yalen yliopiston mikrobiologian professoriksi 1946–1948. Sieltä hän palasi Stanfordiin. Tatum tutki Joshua Lederbergin kanssa bakteerimutantteja ja alkoi tutkimusten perusteella epäillä vallinnutta käsitystä, ettei bakteereilla olisi geenejä eikä siis myöskään sukupuolta. Tutkimusryhmä kumosi tämän väärän oletuksen. Lederberg, Tatum ja George Beadle myös osoittivat, että bakteerit säätelevät tiettyjen entsyymien toimintaa.
Daniels (elokuvaohjaajat)

Scheinert ja Kwan vuonna 2016
Daniel Kwan (kiin.: 關家永; pinyin: Guān Jiāyǒng; s. 10. helmikuuta 1988, Westborough, Massachusetts, Yhdysvallat) ja Daniel Scheinert (s. 7. kesäkuuta 1987, Birmingham, Alabama, Yhdysvallat), jotka tunnetaan yhdessä nimellä Daniels, ovat kaksi yhdysvaltalaista elokuvaohjaajaa, -käsikirjoittajaa ja -tuottajaa. Heidät tunnetaan parhaiten elokuvastaan Everything Everywhere All at Once (2022), joka voitti Oscar-gaalassa seitsemässä kategoriassa, mukaan lukien parhaan ohjauksen, parhaan alkuperäisen käsikirjoituksen sekä parhaan elokuvan palkinnot.
Koulutus

Kwan ja Scheinert ovat kumpikin valmistuneet Bostonissa sijaitsevasta Emerson Collegesta.
Filmografia

| Vuosi | Elokuva | Tehtävät | Huomautukset |
| --- | --- | --- | --- |
| 2016 | Swiss Army Man | Ohjaus, käsikirjoitus |  |
| 2019 | The Death of Dick Long | Ohjaus, tuotanto | Ainoastaan Scheinert |
| 2022 | Everything Everywhere All at Once | Ohjaus, käsikirjoitus, tuotanto |  |
Palkinnot ja ehdokkuudet > Bafta-palkinnot

| Vuosi | Elokuva | Palkinto | Lopputulos |
| --- | --- | --- | --- |
| 2023 | Everything Everywhere All at Once | Paras elokuva | Ehdokkuus |
| 2023 | Everything Everywhere All at Once | Paras ohjaus | Ehdokkuus |
| 2023 | Everything Everywhere All at Once | Paras alkuperäinen käsikirjoitus | Ehdokkuus |
Palkinnot ja ehdokkuudet > Grammy-palkinnot

| Vuosi | Teos | Palkinto | Lopputulos |
| --- | --- | --- | --- |
| 2013 | Houdini | Paras lyhyt musiikkivideo | Ehdokkuus |
| 2015 | Turn Down for What | Paras musiikkivideo | Ehdokkuus |
Palkinnot ja ehdokkuudet > Oscar-palkinnot

| Vuosi | Elokuva | Palkinto | Lopputulos |
| --- | --- | --- | --- |
| 2023 | Everything Everywhere All at Once | Paras elokuva | Voitto |
| 2023 | Everything Everywhere All at Once | Paras ohjaus | Voitto |
| 2023 | Everything Everywhere All at Once | Paras alkuperäinen käsikirjoitus | Voitto |
Aiheesta muualla

Virallinen sivusto
Daniel Kwan Internet Movie Databasessa. (englanniksi)
Daniel Scheinert Internet Movie Databasessa. (englanniksi)
Demos Helsinki

Demos Helsinki on yhdistyspohjainen tutkimuslaitos eli ajatushautomo. Se tekee tutkimusta, strategioita ja kokeiluja julkiselle, yksityiselle ja kolmannen sektorin organisaatioille ja työllistää 50 eri alojen asiantuntijaa. Emoyhteisönä toimii Demos ry.
Kansalaisyhteiskunnan ja kokeilujen näkökulmaa korostava Demos Helsinki on vakiinnuttanut paikkansa itse hankkimallaan projektirahoituksella. Se eroaa muista suurista suomalaisista ajatushautomoista, joiden toiminta perustuu tuille ja avustuksille.
Demos Helsingin perustivat Roope Mokka ja Aleksi Neuvonen. Vuosina 2013–2017 sen toiminnanjohtajana toimi Tuuli Kaskinen. Vuoden 2018 alusta toiminnanjohtajana aloitti Juha Leppänen.
Toiminta

Demos Helsinki on julkaissut laajasti yhteiskunnan ja talouden tulevaisuudestaselvennä Se on tehnyt palkittuja kokeiluja liiketoiminnan sekä julkisten tilojen ja palveluiden kehittämiseksi. Se on saanut projekteillaan kansainvälistä näkyvyyttä ja sen projekteista ovat kirjoittaneet muun muassa The Guardian, Monocle, The Economist ja Süddeutsche Zeitung. Vuonna 2014 se laajensi toimintaansa yrityspalveluihin ja perusti tätä varten uuden Demos Effect Oy -nimisen tytäryhtiön. Sittemmin yhtiön nimi on vaihdettu Demos Helsinki Oy:ksi.
Historia

Demos Helsinki aloitti toimintansa vuonna 2005 tekemällä Suomen itsenäisyyden juhlarahastolle Sitralle tutkimusta julkisten palvelujen tulevaisuudesta ja hyvinvoinnin muutoksesta. Tutkimuksen tulokset julkaistiin nimellä Yksilön ääni – Hyvinvointivaltio yhteisöjen ajalla -raportissa vuonna 2006. Vuonna 2007 yhdistys käynnisti Ilmastotalkoot, Suomen suurimman yksityisesti rahoitetun ilmastokampanjan. Vuonna 2010 se kirjoitti Suomen maabrändivaltuuskunnan loppuraportin sekä metropolialueen kilpailukykytutkimuksen Espoon kaupungin toimeksiannosta.
Palkinnot

Demos Helsinki on saanut työstään useiden eri alojen palkintoja. Vuonna 2007 se sijoittui toiseksi kansainvälisessä Greater Helsinki Vision 2050 -ideakilpailussa, ja vuonna 2012 sen Hoas-laboratorio palkittiin Tekesin ja Asuntomarkkinoiden innovaatiopalkinnolla sekä markkinoinnin alan Kultahuipulla. Demos Helsingin konseptoima World Design Capital 2012 -paviljonki voitti Helsingin rakennuslautakunnan vuosittain myöntämän rakennustaiteen palkinnon Rakentamisen ruusun. Vuonna 2013 World Resource Forum palkitsi sen esityksen Davosin konferenssin parhaaksi esitykseksi kestävästä liiketoiminnasta ja teollisuudesta.
Yhteydet muihin Demoksiin

Demos Helsinki ei ole osa Britannian suurimpiin think tankeihin kuuluvaa Demos UK:tä tai New Yorkissa toimivaa Demosta. Demos UK:n kanssa Demos Helsinki on tehnyt yhteistyötä.
Aiheesta muualla

Demos Helsingin perustaja ja tutkimusjohtaja Aleksi Neuvonen 375 humanistia -sivusto 5.8.2015, Helsingin yliopiston humanistinen tiedekunta.
Demos Helsingin kotisivut (Arkistoitu – Internet Archive)
Disconnected EP

| Disconnected EP Profane Omen |
| --- | --- | --- |

EP-levyn tiedot
 Äänitetty : 14. toukokuuta – 24. elokuuta 2007, Villvox-studio
 Julkaistu: 3. lokakuuta 2007
 Tuottaja(t): Ville Sorvali
 Tyylilaji: deathrock, death ’n’ roll
 Kesto: 31.30
 Levy-yhtiö: Dethrone Music
Profane Omenin muut julkaisut
| Beaten into Submission 2006 | Disconnected EP 2007 | Inherit the Void 2009 |
Disconnected on lahtelaisen death ’n’ roll -yhtye Profane Omenin vuonna 2007 julkaisema EP. Se nauhoitettiin, miksattiin ja masteroitiin touko–elokuussa 2007.
Kappaleet

Intro – 2.04
Disconnected – 4.26
In Fear – 3.43
Breed Suffocation, Breed Extinction – 4.43
Learning to Die – 9.08
Slave to the Grind – 3.26 (Skid Row -cover)
Wild Child – 4.00 (W.A.S.P. -cover)
Kokoonpano

Jules Näveri – laulu
Williami Kurki – kitara
Andy J. Bonfire – kitara
Tuomas Saarenketo – bassokitara
Samuli Mikkonen – rummut
Kokoonpano > Vierailevat muusikot

Sari Laine – laulu
Taneli Jarva – laulu
Sami Helle – laulu
Niko Kalliojärvi – kuorolaulu
Arvostelut

Desibeli.net:
Imperiumi.net:
Aiheesta muualla

Albumi Disconnected EP Encyclopaedia Metallum -sivustolla (englanniksi)
Disconnected EP discogs.com -sivustolla
Despised Icon

| Despised Icon |
| --- | --- |
 Yhtyeen laulaja Alexandre Erian Leedsin Ghostfest-festivaaleilla 2009.
Tiedot
Toiminnassa:  2001-2010 2016-–
Tyylilaji:  deathcore death metal
Kotipaikka:  Montreal, Quebec, Kanada
Laulukieli:  englanti ranska
Jäsenet:  Alexandre Erian, laulu   Steve Marois, laulu   Éric Jarrin, kitara   Ben Landreville, kitara   Max Lavelle, basso   Alex Pelletier, rummut  
Entiset jäsenet:  Marie-Hélène Landry, laulu   Al Glassman, kitara   Yannick St-Amand, kitara   Sebastien Piché, basso  
Levy-yhtiö:  Century Media Records   Galy Records   Relapse Records   Nuclear Blast  
Aiheesta muualla
Kotisivut
Infobox OKNimi-testi OK: 
Despised Icon on kanadalainen deathcoreyhtye. Se perustettiin Montrealissa vuonna 2001. Yhtye on julkaissut neljä täyspitkää albumia, kolme EP-levyä ja yhden DVD:n.
Despised Icon tunnetaan kahdesta laulajastaan, joista Alexandre Erian käyttää murina- ja kirkumistekniikkaa ja Steve Marois murinalaulun lisäksi deathcore -tyylille ominaista, sian vinkumiselta kuulostavaa tekniikkaa (engl. pig squeals). Yhtye laulaa englanniksi ja ranskaksi.
Despised Icon ilmoitti 7. huhtikuuta 2010 hajoavansa kahdeksan vuoden aktiivisuuden jälkeen. Yhtye ei kuitenkaan peruuttanut elokuista Euroopan-kiertuettaan, vaan aikoi sen lisäksi pitää syys-lokakuussa viimeisen Pohjois-Amerikan -kiertueensa.
Vuonna 2016 yhtye teki paluun ja julkaisi uuden albumin Beast 22. heinäkuuta 2016 Nuclear Blast-levy-yhtiön kautta.
Jäsenet > Nykyiset

Alexandre Erian – laulu, aiemmin rummut
Steve Marois – laulu
Éric Jarrin – kitara
Ben Landreville – kitara
Max Lavelle – basso
Alex Pelletier – rummut
Jäsenet > Entiset

Marie-Hélène Landry – laulu
Al Glassman – kitara
Yannick St-Amand – kitara
Sebastien Piché – basso
Diskografia > Albumit

Consumed by Your Poison (2002)
The Healing Process (2005)
The Ills of Modern Man (2007)
Day of Mourning (2009)
Beast (2016)
Purgatory (2019)
Diskografia > EP:t

Syndicated Murderers (2004)
Demos 2002 & 2004 (2006) (split -EP Ion Dissonancen kanssa)
Bodies in the Gears of the Apparatus / Despised Icon (2005) (split -EP Bodies in the Gears of the Apparatusin kanssa)
Diskografia > DVD:t

Montreal Assault (2009)
Aiheesta muualla

Despised Icon Myspacessa (englanniksi)
Durand-linja

Afganistanin ja Pakistanin raja-alueet.
Durand-linja (engl. Durand Line, pašt. ‏د ډیورنډ کرښه‎, urduksi ‏ڈیورنڈ لائن‎) on Afganistanin ja Pakistanin välinen noin 2 400 kilometriä pitkä rajalinja. Se perustuu vuoden 1893 sopimukseen, jonka solmivat Brittiläisen Intian ulkoministeri Mortimer Durand ja Afganistanin emiiri Abdur Rahman Khan. Raja periytyi Pakistanille Intian jaossa. Nykyinen raja poikkeaa paikoin Durand-linjasta.
Raja halkoo pataanien heimoalueita. Afganistan ei tunnusta rajalinjaa, vaan väittää heimoalueiden kuuluvan sille.